* ปัญหา: มีการสร้างคันชะลอความเร็วที่สูงเกินไป ทำให้รถที่สัญจรไปมาได้รับความเสียหาย และมีบุคคลพิการที่อาศัยอยู่ในบริเวณนั้นสัญจรด้วยความยากลำบากเนื่องจากต้องใช้วิลแชร์ และมีการนำเอาเสาเข็มคอนกรีต จำนวน 4 ต้น ความยาวแต่ละต้นประมาณ 8 เมตร มาวางขวางทางระบายน้ำ ช่วงฝนตกทำให้น้ำระบายไม่ทันเกิดการท่วมขัง และยังนำเอาชิงช้ามาผูกกับต้นไม้ข้างถนนเพื่อให้ลูกเล่น แล้วแกว่งออกมาทางถนน ทำให้รถที่สัญจรไปมาต้องคอยหลบหลีกเนื่องจากกลัวเกิดอุบัติเหตุ อยากให้ทางเขตช่วยลงมาดูแล นำคันชะลอความเร็วและเสาเข็มนี้ออกไปให้พ้นการกีดขวางการสัญจรด้วย คันชะลอความเร็วมี 3 จุด เคยแจ้งเรื่องเข้ามาแล้ว เลขอ้างอิงH2X9YN สถานะเสร็จสิ้น ฝ่ายโยธา สำนักงานเขตลาดพร้าวได้ตรวจสอบแล้ว คันชะลอความเร็วในซอยประเสริฐมนูกิจ 29 แยก 4 ช่วงหน้าหมู่บ้านทองสถิตย์ถึงหน้าหมู่บ้านสวนผึ้ง สร้างในที่ดินเอกชน โฉนดที่ดินเลขที่ 1731 เลขที่ 7 ยังไม่ได้ยกโอนเป็นทางสาธารณประโยชน์ สำนักงานเขตลาดพร้าวจึงไม่สามารถเข้าไปดำเนินการรื้อถอนคันชะลอดังกล่าวได้
*** ได้แจ้งกับทางประชาชนแล้ว ทางผู้ร้องแจ้งว่า บ้านเลขที่211 ไม่ใช่เจ้าของโฉนด ทำไมต้องมาสร้างคันชะลอ สร้างความเดือดร้อนให้กับผู้สัญจรเป็นอย่างมาก อยากให้ตรวจสอบแก้ไข
* จุดเกิดเหตุ:  ในซอยประเสริฐมนูกิจ แยก 4 แขวงลาดพร้าว เขตลาดพร้าว ก่อนถึงหมู่บ้านทองสถิตย์ ประมาณ 20 เมตร
* บ้านเลขที่: 211 (บ้านต้นเหตุ)
* ซอย: ซอยประเสริฐมนูกิจ แยก 4
* เขต: ลาดพร้าว
#1555